61967J0006
DOMSTOLENS DOM
AF 5. JULI 1967
Guerra Teresa, enke efter Pace Pietro
mod Institut National d'Assurance Maladie-Invalidité
(Anmodning om præjudiciel afgørelse)
Sag 6/67
Processprog: Fransk
Angående:
Anmodning om en præjudiciel afgørelse i medfør af EØF-traktatens artikel 177 vedrørende fortolkningen af artikel 45 i EØF-Rådets forordning nr. 3, indgivet til Domstolen af Conseil d'Etat i Belgien, forvaltningsafdelingen, 3. kammer.
Domskonklusion:
Nationale retter, der er kompetente på området for social sikring, er omfattet af begrebet myndigheder i artikel 45 i forordning nr. 3.
Generaladvokatens forslag til afgørelse :
Der bør svares, at bestemmelserne i artikel 45, stk. 4 i forordning nr. 3 gælder for retter.
Sammendrag
Fri bevægelighed for personer — vandrende arbejdstagere — forsikring — sprogordning — betydningen af udtrykket en medlemsstats myndigheder i artikel 45, stk. 4 i forordning nr. 3 — nationale retter omfattet
De nationale retter, der er kompetente på området for social sikring, hører til den gruppe af myndigheder i henhold til artikel 45, stk. 4 i forordning nr. 3, som ikke kan afvise ansøgninger eller andre dokumenter, der forelægges dem, med den begrundelse, at de er affattet på en anden medlemsstats officielle sprog.